**Ανακοίνωση για Πέμπτη  14/1/2021**

**Βάσει από 8-1-2021 ΚΥΑ (ΦΕΚ 30Β) και**

**της 6/2021 Πράξη της Διευθύνουσας**

**το Ειρηνοδικείο  Πειραιώς**

1)      Οι υποθέσεις Μικροδιαφορών θα συζητηθούν εφόσον οι πληρεξούσιοι δικηγόροι των διαδίκων δηλώσουν με email στη Γραμματεία (taktiki.eirpeir@gmail.com) μέχρι ώρα 14.00 της 13/1/2021 τη μη εξέταση μαρτύρων /διαδίκων , οπότε η υπόθεση θα συζητηθεί παρουσία των πληρεξουσίων δικηγόρων όλων των διαδίκων. Συναινετικά αιτήματα αναβολής θα υποβάλλονται σύμφωνα με την παρ. 2 του άρθρου 158  ν.4764/2020 μέσα στην ίδια προθεσμία και στο ίδιο email με κοινή δήλωση των πληρεξουσίων της υπόθεσης.

2)      Οι υποθέσεις ασφαλιστικών μέτρων θα συζητηθούν εφόσον οι πληρεξούσιοι δικηγόροι  των διαδίκων δηλώσουν με email στη Γραμματεία (ekousia.eirpeir@gmail.com) μέχρι ώρα 14.00 της 13/1/2021 τη μη εξέταση μαρτύρων /διαδίκων. Συναινετικά αιτήματα αναβολής υποβάλλονται σύμφωνα με την παρ. 2 του άρθρου 158 ν. 4764/2020 μέσα στην ίδια προθεσμία με κοινή δήλωση των πληρεξουσίων της υπόθεσης .

3)      Συζητούνται οι υποθέσεις Εκουσίας Δικαιοδοσίας , εφόσον οι πληρεξούσιοι δικηγόροι δηλώσουν με email στη Γραμματεία (ekousia.eirpeir@gmail.com) μέχρι ώρα 14.00 της 13/1/2021 τη μη εξέταση μαρτύρων /διαδίκων. Με τον ίδιο τρόπο θα υποβληθεί και το αίτημα αναβολής.

4)      Συζητούνται οι αιτήσεις προσωρινών διαταγών υπερχρεωμένων νοικοκυριών δια υπομνημάτων , επί της έδρας, των πληρεξουσίων δικηγόρων των διαδίκων, χωρίς την κλήτευση  μαρτύρων/ διαδίκων. Αιτήματα αναβολής είτε συναινετικά είτε μονομερώς θα υποβάλλονται με δήλωση των πληρεξουσίων δικηγόρων των διαδίκων με email στη Γραμματεία (ekousia.eirpeir@gmail.com) έως ώρα 9.30 π.μ της 14/1/2021 ή επί της έδρας. Επί απουσίας όλων των διαδίκων , οι αιτήσεις προσωρινών διαταγών ματαιώνονται.

5)      Θα διεξαχθούν ένορκες βεβαιώσεις είτε με κλήτευση αντιδίκου είτε προς προσκόμιση στο Δικαστήριο είτε με κατεπείγοντα χαρακτήρα .

6)      Δεν θα γίνονται δηλώσεις αποποίησης κληρονομίας

7)      Δεν θα γίνονται δηλώσεις τρίτου.

Η Διευθύνουσα το Ειρηνοδικείο Πειραιώς,

Βιολέττα Λαγογιάννη

Ειρηνοδίκης Α΄